Dijo tša phepo

Dijo tše di nago le phepo ke motheo wa bophelo bjo bo phetšego gabotse ka gobane di na le  dibithamine tše bohlokwa, diminerale, diprotheine le maatla. Ge batho ba e ja dijo tše di lekanego mebele ya bona e šoma gabotse, mešifa e gola gomme marapo a tia. Bana ka mogo kgethegilego ba nyaka dijo tše di nago le phepo gore ba gole gabotse, ba tsepamiše kgopolo sekolong le go ba le maatla a go bapala. Batho ba bagolo le bona ba holega ka dijo tšeo, ka ge di thuša go thibela malwetši le go boloka mmele o be le mafolofolo e bile o phafogile. Go ja gabotse ga se go tlatša mpa fela ke go šireletša maphelo le go aga maatla. Tšona di hwetšagala nageng ka bophara ga mmogo le nageng ya Aforika Borwa.World Health Organization (WHO). (n.d.). Healthy diet.

https://www.who.int/news-room/fact-sheets/detail/healthy-diet

Go na le mehuta ye mentši ya dijo tše di nago le phepo, ye nngwe le ye nngwe e na le tema ya yona ya go thekga mmele. Merogo le dienywa di aba dibithamine le diminerale tšeo di šireletšago kgahlanong le malwetši. Nama, hlapi le dinawa di aba diprotheine tšeo di agago mešifa. Mabele a bjalo ka reisi, borotho le poroto di fa mmele maatla a go šoma le go sepela. Ditšweletšwa tša maswi go swana le maswi, yogurt le tšhese di matlafatša marapo le meno ka khalsiamo. Ka go kopanya dihlopha tše tša dijo letšatši le letšatši, batho ba ka fihlelela dijo tše di lekanego tšeo di thekgago kgopolo, maatla le bophelo bjo bobotse ka kakaretšo.National Health Service (NHS). (n.d.). The Eatwell Guide.

https://www.nhs.uk/live-well/eat-well/the-eatwell-guide/

Go phela bophelo bjo bo phetšego gabotse go nyaka se se fetago go ja dijo tše di nago le phepo go akaretša gape le mekgwa e mebotse. Go nwa meetse a hlwekilego bja ka a lefelong a Lepelle a  thuša mmele go dula o lapološitšwe e bile o hlwekišitšwe. Go efoga dijo tše di nago le swikiri le makhura a mantši go thibela mathata a maphelo a go swana le go nona kudu le bolwetši bja pelo. Go itšhidulla ka mehla go boloka mmele o tiile e bile o le mafolofolo, mola dijo tše di nago le phepo di aba makhura ao a nyakegago bakeng sa go sepela. Dijo tše di nago le phepo ga se dijo feela; ke mothopo wa bophelo le bophelo bjo bobotse. Ge re eja gabotse, re phela gabotse, gomme mebele ya rena e dula e tiile e bile e tletše ka maatla.National Health Service (NHS). (n.d.). The Eatwell Guide.

https://www.nhs.uk/live-well/eat-well/the-eatwell-guide/
 Ditšhupetšo 

Setensele:Dijo tša phepo